Mikil flóð og eyðilegging
Fellibylurinn Írena gekk yfir New York í gær en olli minni usla en óttast var í fyrstu. Afar rólegt var þó í borginni og fáir á ferli en almenningssamgöngur eru í lamasessi í borginni.
Hlynur Guðjónsson, ræðismaður í New York, segir borgaryfirvöld hafa tekið yfirvofandi hættu mjög alvarlega og var fjölmörgum íbúum gert að rýma hús sín á þeim svæðum sem talin voru í meiri hættu en önnur. Hann segir fólk hafa verið dálítið stressað en taki því nú rólega. Hlynur segir ástandið ekki gott á mörgum svæðum fyrir utan borgina og líka í Queens, Brooklyn og inni á Staten Island. Þar er mikið um flóð og einhvern hluta neðanjarðarlestakerfisins hefur flætt.
Engir Íslendingar höfðu lent í vanda eða hættu samkvæmt upplýsingum Morgunblaðsins en þeir sem búa á hættusvæðum höfðu leitað skjóls hjá vinum og vandamönnum.
Upp úr hádegi í gær hafði fellibylurinn gengið yfir og voru íbúar farnir að tínast út á göturnar til að athuga hvort einhverjar skemmdir hefðu orðið á nánasta umhverfi þeirra. 13
Fellibylurinn Írena gekk yfir New York í gær en olli minni usla en óttast var í fyrstu.
Almenningssamgöngur eru í lamasessi í borginni.
Hlynur Guðjónsson, ræðismaður í New York, segir borgaryfirvöld hafa tekið yfirvofandi hættu mjög alvarlega.
Hlynur segir ástandið ekki gott á mörgum svæðum fyrir utan borgina.
Þar er mikið um flóð og einhvern hluta neðanjarðarlestakerfisins hefur flætt.
Engir Íslendingar höfðu lent í vanda eða hættu samkvæmt upplýsingum Morgunblaðsins.